turjo4nis/wikipedia-bn-dump-20250701 huggingface dataset:
বরুণ রায়

বরুণ রায় (১ নভেম্বর ১৯২২ - ৮ ডিসেম্বর ২০০৯) বাংলাদেশী রাজনীতিবিদ ছিলেন। তেভাগা আন্দোলন, ভাষা আন্দোলন, ভাসান-পানি আন্দোলন মুক্তিযুদ্ধ সহ কৃষক-শ্রমিক-মেহনতী জনতার মুক্তির সংগ্রামের প্রায় প্রতিটি আন্দোলনে তিনি সক্রিয় অংশ নিয়েছেন। এ কারণে তাকে অনেক সময় কারাবরণ করতে হয়েছে। শুধু পাকিস্তান আমলেই তিনি ১৪ বছর জেলে কাটিয়েছেন। তিনি ১৯৮৬ সালে তৃতীয় জাতীয় সংসদ নির্বাচনে সুনামগঞ্জ-১ থেকে সংসদ সদস্য নির্বাচিত হয়েছিলেন।

জন্ম ও প্রাথমিক জীবন 
কমরেড বরুন রায়ের জন্ম ১৯২২ সালের ১ নভেম্বর তারিখে সুনামগঞ্জ জেলার জামালগঞ্জ উপজেলার বেহেলী গ্রামের এক সম্ভ্রান্ত জমিদার পরিবারে। তার প্রকৃত নাম প্রসূন কান্তি রায়। তার বাবা করুনা সিন্ধু রায় (প্রজা বাবু)। করুনাসিন্ধু রায় একটি সামন্ত পরিবারে জন্ম নিলেও বেছে নিয়েছিলেন কৃষক প্রজার পক্ষের রাজনীতি। তিনি আসাম প্রাদেশিক পরিষদের এমএলএ ছিলেন। কুমিল্লা-ব্রাহ্মণবাড়িয়া মোগরা হাইস্কুল থেকে তিনি ১৯৪২ সালে প্রবেশিকা পরীক্ষায় উত্তীর্ণ হন। 

বিদ্যালয়ে পড়াশুনাকালে তিনি প্রগতিশীল ছাত্র সংগঠনের সাথে যুক্ত হন। আন্তরিকতা ও সাংগঠনিক দক্ষতার কারণে অল্প সময়ের মধ্যেই তিনি নেতৃত্বের কাতারে চলে আসতে সক্ষম হন। ছাত্র ফেডারেশনের কর্মী হিসাবে বরুণ রায় কমিউনিস্ট পার্টির সংস্পর্শে আসেন। মাত্র ২০ বছর বয়সে ১৯৪২ সালে ভারতীয় কমিউনিস্ট পার্টির পূর্ণ সদস্য পদ লাভ করেন।। ১৯৪২ সালে স্বাধীনতা দিবস পালন করার সময় তাকে গ্রেপ্তার করে জেলে পাঠানো হয়। বরুণ রায় আই এ ভর্তি হন সুনামগঞ্জ সরকারি কলেজে। এই কলেজ থেকে তিনি ১৯৪৭ সালে আই এ পাসের স্বীকৃতি অর্জন করেন। ১৯৪৮ সালে সিলেট তিনি এম সি কলেজে বি এ প্রথম বর্ষে ভর্তি হন। এ সময় তিনি পার্টি ও ছাত্র ফেডারেশনের কাজে নিজেকে একজন সার্বক্ষণিক হিসেবে নিযুক্ত করেন।

রাজনৈতিক ও কর্মজীবন 
১৯৪৯ সালে তিনি পুনরায় গ্রেপ্তার হন। ৫২'র ভাষা আন্দোলনেও তিনি গুরুত্বপূর্ণ ভূমিকা পালন করেন। এ সময় একটানা ১৯৫৩ সাল পর্যন্ত তিনি জেলে ছিলেন। এরপর মুক্তি পেলেও রাখা হয় নজরবন্দি করে। ১৯৫৪ সালের নির্বাচনে তিনি বিপুল ভোটে প্রাদেশিক পরিষদের সদস্য নির্বাচিত হন। ১৯৫৮ সালে আইয়ুব খান সামরিক ফরমান জারি করলে বরুণ রায়কে আবারো গ্রেপ্তার করা হয়। এ সময় দীর্ঘ ৫ বছর কারাগারে থাকতে হয়। ১৯৬৮-৬৯ সালে গণ আন্দোলনের সময় তিনি প্রকাশ্যে চলাফেরা থেকে বিরত থাকেন। তিনি মুক্তিযুদ্ধের অন্যতম সংগঠক। ১৯৭১ সালের মহান মুক্তিযুদ্ধে ‘ন্যাপ-কমিউনিস্ট পার্টি-ছাত্র ইউনিয়নের’ যৌথ গেরিলা বাহিনীর সংগঠকের দায়িত্ব পালন করেন। ১৯৮০ সালে জেনারেল জিয়াউর রহমানের আমলে তাকে আবার গ্রেপ্তার করা হয়। ১৯৮৬ সালের জাতীয় সংসদ নির্বাচনে (১৫ দলের প্রার্থী হিসাবে) কমিউনিস্ট পার্টির প্রার্থী হিসাবে তিনি সুনামগঞ্জ-১ আসন থেকে জয়লাভ করেন। ১৯৮৭ সালে এরশাদ-বিরোধী আন্দোলন চলাকালে তাকে আবার গ্রেপ্তার করে জেলে পাঠানো হয়। তিনি ১৯৯০ সালে বার্ধক্যের কারণে সক্রিয় রাজনীতি থেকে অবসর নেন। শেষ বয়সে তিনি মণি সিংহ-ফরহাদ স্মৃতি ট্রাস্টের সঙ্গে জড়িত ছিলেন।

পারিবারিক জীবন 
তার স্ত্রী শীলা রায় শিক্ষা আন্দোলনের নেত্রী এবং একমাত্র পুত্র সাগর রায় বর্তমানে প্রবাসী।

মৃত্যু 
কমরেড বরুন রায় ৮ ডিসেম্বর ২০০৯ মৃত্যুবরণ করেন।

তথ্যসূত্র 

বাংলাদেশী রাজনীতিবিদ
১৯২২-এ জন্ম
২০০৯-এ মৃত্যু
তৃতীয় জাতীয় সংসদ সদস্য
সুনামগঞ্জ জেলার রাজনীতিবিদ
সিলেটের বিপ্লবী
সিলেটের ব্যক্তি
বাংলাদেশী হিন্দু
সিলেট বিভাগের ব্যক্তি
মুক্তিবাহিনীর কর্মকর্তা
বাংলাদেশী সাম্যবাদী
বাংলাদেশের কমিউনিস্ট পার্টির রাজনীতিবিদ
 সুনামগঞ্জ জেলার ব্যক্তি
সেন্ট হেলেনা

{{Infobox Country
|native_name              =
|conventional_long_name   = সেন্ট হেলেনা
|common_name              = সেন্ট হেলেনা
|image_flag               = Flag of Saint Helena.svg
|image_coat               =
|image_map                = LocationSaintHelena.png
|national_motto           = "Loyal and Unshakeable"
|national_anthem          = "God Save the King""My Saint Helena Island" (অফিসিয়াল না)"ঈশ্বর রাজাকে রক্ষা কর"
|official_languages       = ইংরেজি
|capital                  = জেমস্‌টাউন
| coordinates = 
| largest_settlement = হাফ ট্রি হলো
|ethnic_groups            = ৫০% আফ্রিকান, ২৫% ইউরোপীয়ান, ২৫% চীনা
|latd= 15 |latm= 55 |latNS=  S |longd= 5|longm= 42|longEW= W
|largest_city             =
|government_type          = সেন্ট হেলেনা, এসেশোন এবং ত্রিস্তান দা কুনহা এর অংশ
|leader_title1            = রাজা
|leader_name1             = তৃতীয় চার্লস
|leader_title2            = গভর্নর
|leader_name2             = আন্দ্রেও গুর
|area_rank =
|area_magnitude = 
| area_km2 = ১২১.৮
| elevation_max_m = ৮২০
| population_census = ৪,৪৩৯<ref name="statistics112021">

সেন্ট হেলেনা (ইংরেজি: Saint Helena, উচ্চারণ /ˌseɪnt həˈliːnə/ saint hə-lee-nə), কন্সন্টাটিনোপলের সেন্ট হেলেনা নামে নামকরণ করা হেয়েছ, যা দক্ষিণ আটলান্টিক মহাসাগরের একটি আগ্নেয়গিরি দ্বীপ। এটি ১৫°৫৫' দক্ষিণ অক্ষাংশ এবং ৫°৪২' পশ্চিম দ্রাঘিমাংশের মধ্য আটলান্টিক সাগর দক্ষিণ এবং অ্যাঙ্গোলার উপকূল থেকে প্রায় ১৯০০ কিলোমিটার দূরত্বে অবস্থান করছে।

এটি ১৫০২ সালে পর্তুগিজদের মাধ্যমে আবিষ্কার হয়েছে। এই সময় দ্বীপটিতে কোন বসতি ছিল না। দ্বীপটি পৃথিবীর সব চেয়ে প্রাচীন দ্বীপ ছিল এবং অনেক শতাব্দী ধরে এটি ইউরোপ থেকে এশিয়া এবং দক্ষিণ আফ্রিকার নৌকার জন্য কৌশলগত গুরত্বপূর্ণ ছিল। একে 
ব্রিটিশদের দ্বারা নির্বাসন দ্বীপ হিসেবে ব্যবহার করা হতো।

১৮১৫ সালে ওয়াটারলুর যুদ্ধে পরাজিত হওয়ার পর নেপোলিয়নকে এই দ্বীপে নির্বাসন দেওয়া হয়। ১৮২১ সালে এই দ্বীপেই মৃত্যুবরণ করেন নেপোলিয়ন। এই দ্বীপে অন্তরীণ থাকাকালে তিনি বই পড়া, বাগান করা আর নিজের স্মৃতি রোমন্থন করে সময় কাটাতেন। মৃত্যুর সময় তার বয়স ছিল ৫১ বছর।

তথ্যসূত্র

বহিঃসংযোগ 
 The Official Government Website of Saint Helena
 The Official Government Website of Ascension Island
 The Official Tristan da Cunha Website
 
 
 

 Saint Helena Travel Guide from Travellerspoint
 The Official Website for St Helena Tourism
 Saint Helena Herald
 Webcam showing Jamestown
 The first website on St Helena — since 1995
 The Friends of St Helena – a UK society
 The St Helena Institute – Dedicated to St Helena and Dependencies research since 1997
 Google Satellite View (incomplete image as of April 2009)

রাষ্ট্র
আফ্রিকা
ইংরেজি ভাষী দেশ ও অঞ্চল
পশ্চিম আফ্রিকা
গঙ্গা নদী শুশুক

{{Taxobox
| name = গাঙ্গেয় ও সিন্ধু নদের ডলফিন
| status = en
| trend = down
| status_system = iucn3.1
| image =  Ganges River Dolphin.jpg
| status_ref = <ref name=iucn>{{IUCN2008|assessors=Smith, B. D. and G. T. Braulik|year=2008|id=41758|title=Platanista gangetica|downloaded=14 December 2008}} Database entry includes justification for why this species is endangered</ref>
| image_width = 250px
| image_caption =গাঙ্গেয় নদের ডলফিন
| image2 = Ganges and Indus river dolphin size.svg
| image2_width = 250px
| image2_caption = মানুষের তুলনায় গাঙ্গেয় নদী ডলফিনের আনুমানিক আকার
| regnum = প্রাণী জগৎ
| phylum = কর্ডাটা
| classis = স্তন্যপায়ী
| subclassis = Eutheria
| ordo = Cetacea
| subordo = Odontoceti
| superfamilia = Platanistoidea
| familia = Platanistidae
| familia_authority = Gray, 1846
| genus = Platanista| genus_authority = Wagler, 1830
| species = P. gangetica| binomial = Platanista gangetica| binomial_authority = (Lebeck, 1801); (Roxburgh, 1801)
| subdivision_ranks = Subspecies
| subdivision = Platanista gangetica gangeticaPlatanista gangetica minor| range_map = Cetacea_range_map_Indus_and_Ganges_River_Dolphin_2.png
| range_map_width = 250px
| range_map_caption = গঙ্গা নদীর ডলফিন এবং সিন্ধু নদীর ডলফিনের বিচরণক্ষেত্র
}}

গঙ্গা নদীর শুশুক হল ( বৈজ্ঞানিক নাম: Platanista gangetica gangetica'') ভারত, বাংলাদেশ ও নেপালে প্রাপ্ত স্বাদু জলের শুশুক বা ডলফিনের একটি প্রজাতি । এ শুশুকপ্রজাতি প্রাথমিকভাবে গঙ্গা নদী ও ব্রহ্মপুত্র নদ এবং বাংলাদেশ ও নেপালের মাঝে প্রবাহিত তাদের শাখানদীগুলোতে দেখা যায়। বাংলাদেশে পদ্মা নদীতে গঙ্গা নদী শুশুকের অস্তিত্ব খুব কম হলেও মাঝে মাঝে তা দেখা যায়। ভারত সরকার গঙ্গা নদীর শুশুককে জাতীয় জলচর প্রাণী হিসেবে স্বীকৃতি দিয়েছে।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

তথ্যসূত্র

বহিঃসংযোগ 

 শুশুক: বাংলাদেশের স্বাদুপানির বিপন্ন স্তন্যপায়ী
 US National Marine Fisheries Service Indus River Dolphin web page
 Video of 10 Dolphin Sitings by Humbal 
 ARKive - images and movies of the ganges river dolphin (Platanista gangetica)
 Convention on Migratory Species page on the Ganges River Dolphin
 Walker's Mammals of the World Online - Ganges River Dolphin 
 World Wide Fund for Nature (WWF) - species profile for the Ganges River dolphin
 WDCS: dolphins and whales of west indi ocean 

স্তন্যপায়ী প্রাণী
এশিয়ার প্রাণিকুল
নদীবাসী প্রাণী
বাংলাদেশের স্তন্যপায়ী
১৮০১-এ বর্ণিত স্তন্যপায়ী
ভারতের স্তন্যপায়ী
নেপালের স্তন্যপায়ী
ভারতের জাতীয় চিহ্ন
ইশ্মায়েল

ইশ্মায়েল বা ইসমাʿঈল ( Yīšmāʿēʿl;  Ismaḗl; ; ) হলেন তানাখ ও কোরআনে উল্লিখিত একজন ব্যক্তিত্ব এবং ইহুদিধর্ম, খ্রিষ্টধর্ম ও ইসলাম অনুসারে অব্রাহামের প্রথম পুত্র। তিনি অব্রাহাম ও সারার মিস্রীয়া দাসী হাগারের গর্ভে জন্মগ্রহণ করেছিলেন ()। আদিপুস্তক অনুসারে, তিনি ১৩৭ বছর বয়সে মৃত্যুবরণ করেন ()।

খ্রীষ্টীয় ও ইসলামি ঐতিহ্য ইশ্মায়েলকে ইশ্মায়েলীয় ও আরব জাতির পূর্বপুরুষ এবং কায়দারের পিতৃকুলপতি বিবেচনা করে। মুসলিম ঐতিহ্য অনুসারে নবী ইসমাইল ও তার মাতা হাজেরা মক্কার কাবার নিকটে অর্ধবৃত্তাকার হিজর ইসমাইল দেয়াল দ্বারা সীমানির্দেশিত অঞ্চলে সমাহিত রয়েছেন।

বাইবেলে উল্লেখ 
বাইবেলে তার উল্লেখ ইশমায়েল নামে, সেখানে তার পিতার নাম উচ্চারিত হয় 'আব্রাহাম' হিসেবে।

ইসলাম ধর্মে উল্লেখ 
ইসমাঈলের পিতা ইব্রাহীমকে [আ.] ঈশ্বর (আল্লাহ) বলেছিলেন, "তোমার সবচাইতে প্রিয় বস্তু আল্লাহর রাস্তায় কুরবাণী করো"; তখন তিনি একে একে দুম্বা, উট ইত্যাদি কুরবাণী করার পরও যখন দেখলেন আল্লাহর পক্ষ থেকে সেই একই বাণী আসছে, তখন তিনি তার স্বীয় পুত্র ইসমাইলকে কুরবাণী দেওয়ার জন্য সম্পূর্ণ প্রস্তুতি গ্রহণ করলেন, ঠিক তখনই আল্লাহর পক্ষ থেকে দেবদূতের (ফেরেশতার) মাধ্যমে ইব্রাহীমকে পরীক্ষায় উত্তীর্ণ ঘোষণা করলেন এবং পুত্র ইসমাইলের স্থলে দুম্বা শুইয়ে দিলেন, আর তখন থেকেই মুসলমানদের ওপর নির্দিষ্ট নিসাব অনুযায়ী বৎসরে একবার উট, দুম্বা, গরু ইত্যাদি কুরবাণী করা ওয়াজিব হয়ে যায়।

বংশতালিকা

তথ্যসূত্র

বহিঃসংযোগ 

Genealogy from Adam to the Twelve Tribes
Ishmael in Islam 
The Jewish Encyclopedia: Ishmael.
Biographical Study on Ishmael

Ishmael in Bahá'í Faith

ইব্রাহিমীয় ধর্ম
আদিপুস্তকের ব্যক্তিত্ব
ব্যক্তি, যার অস্তিত্ব বিতর্কিত
আদনানি
ইশ্মায়েলীয়
আব্রাহামের সন্তান
ভেনিস

ভেনিস (ইতালীয়: Venezia, ভেনিসীয়ান: Venesia) উত্তর-পূর্ব ইতালির ভেনেতো অঞ্চলের একটি প্রধান শহর, যার জনসংখ্যা ২৭১,০০৯ (আদমশুমারি ০৯ সেপ্টেম্বর ২০০৯) জন। এক মিলেনিয়ামের চেয়েও বেশি সময় ধরে এটি ভেনিস প্রজাতন্ত্রের রাজধানী ছিল এবং "প্রশান্ত" অথবা "শাষক" হিসাবে এটি পরিচিত ছিল। ভেনিস সারা বছরই পর্যটকের ভিড়ে মুখরিত থাকে। প্রতিদিন প্রায় ৫০,০০০ পর্যটক ভেনিস এর সৌন্দর্য উপভোগ করতে আসে।

যোগাযোগ 
ভেনিসে এক জায়গা থেকে আরেক জায়গায় যেতে সঙ্গী একমাত্র ছোট ডিঙি নৌকা। ভেনিসে বসবাস করা প্রতিটি পরিবারের নিজস্ব পরিবহন ব্যবস্থা হলো এই নৌকা। বাড়ির ঘাটেই বাঁধা থাকে নিজস্ব নৌকা অথবা স্পিড বোট। মাকড়শার জালের মত পুরো ভেনিস জুড়ে ছড়িয়ে আছে অসংখ্য খাল। এরই মাঝে এই শহরকে দ্বিখণ্ডিত করেছে গ্র্যান্ড ক্যানেল। খালের দুই পাশকে সংযুক্ত করেছে চমৎকার সব সেতু। সবচেয়ে সুন্দর ও জমকালো সেতু হিসেবে খ্যাতি পেয়েছে রিয়ালটো ব্রিজ, যা গ্র্যান্ড ক্যানেলের উপর স্থাপিত।

উল্লেখযোগ্য ব্যক্তি
 কার্লো গোলদোনি (২৫ ফেব্রুয়ারি ১৭০৭ – ৬ ফেব্রুয়ারি ১৭৯৩) ছিলেন ইতালীয় নাট্যকার এবং রিপাবলিক অব ভেনিসের একজন সদস্য। ইতালির জনপ্রিয় নাটকগুলোর মধ্য তার লেখা অন্যতম। 
 মার্কো পোলো (১৫ই সেপ্টেম্বর, ১২৫৪-৮ই জানুয়ারি, ১৩২৪) একজন ভেনিসিয় পর্যটক এবং বণিক। পশ্চিমাদের মধ্যে সর্বপ্রথম সিল্ক রোড পাড়ি দিয়ে চীন দেশে এসে পৌঁছানো লোকজনের মধ্যে অন্যতম। তার বই “লিভ্রে দেস মারভেলেস দ্যু মন্ডে” (অর্থঃ বিস্বয়কর পৃথিবীর বর্ণনা) সমগ্র ইউরোপের কাছে এশিয়া এবং চায়নার সাথে পরিচয় করিয়ে দেয়।

তথ্যসূত্র

বহিঃসংযোগ 

 ভেনিস শহরের সরকারি ওয়েবসাইট
 সেন্ট মার্ক গির্জা

ভেনিস
ইতালির শহর ও নগর
প্রাচীন নগর
ইতালির বিশ্ব ঐতিহ্যবাহী স্থান
ভেনেতোর শহর ও নগর
ইতালির জনবহুল উপকূলীয় স্থান
ঐতিহাসিক ইহুদি সম্প্রদায়
প্রাক্তন জাতির রাজধানী
৫ম শতাব্দীতে প্রতিষ্ঠিত জনবহুল স্থান
ওয়ারিদ বাংলাদেশ

ওয়ারিদ টেলিকম লিমিটেড ইউএই ভিত্তিক ধাবি গ্রুপের একটি অঙ্গপ্রতিষ্ঠান এবং বাংলাদেশের একটি জিএসএম ভিত্তিক মোবাইল টেলিকম অপারেটর। ২০০৫ সালে বাংলাদেশ সরকারের সাথে ১ বিলিয়ন ইউএস ডলার বিনিয়োগের সমঝোতা স্মারক স্বাক্ষর করার মাধ্যমে বাংলাদেশে ওয়ারিদের যাত্রা শুরু। ১০ মে, ২০০৭ সালে ৬১ টি জেলায় নেটওয়ার্ক কভারেজ প্রদানের মাধ্যমে এবং ৭০% জনসমষ্টিকে ঘিরে এর আনুষ্ঠানিক যাত্রা শুরু হয়।

বর্তমানে ওয়ারিদ টেলিকম ৬৪টি জেলা শহরে এর নেটওয়ার্ক কভারেজ বিস্তৃত করেছে। মোট গ্রাহক সংখ্যা ২৯.৫৪ মিলিয়ন এবং ছয়টি মোবাইল টেলিকম অপারেটরের মধ্যে এর অবস্থান চতুর্থ। ২০১০ সালে ওয়ারিদ এদেশ থেকে ব্যবসা গুটিয়ে নেয়। ২০১০ সালের জানুয়ারী মাসে ভারতীও এয়ারটেল, এর ৭০% শেয়ার কিনে নেয়। বর্তমানে এর মালিক এয়ারটেল। ২০১৬ সালে এয়ারটেল বাংলাদেশ  কোম্পানি টি বিলুপ্ত করা হয় এবং এয়ারটেল এর কার্যক্রম  রবি আজিয়াটা লিমিটেড  এর সাথে একীভুত করা হয়।
বর্তমানে এয়ারটেল ব্র্যান্ড টি  রবি আজিয়াটা লিমিটেড  দ্বারা পরিচালিত হচ্ছে।

বিক্রয় 
২০১০ সালে ওয়ারিদ টেলিকম তার ৭০ শতাংশ শেয়ার ভারতের ভারতী এয়ারটেল লিমিটেডের কাছে ৩০০ মিলিয়ন মার্কিন ডলারে বিক্রি করে দেয়। বাংলাদেশ টেলিযোগাযোগ নিয়ন্ত্রণ কমিশন ২০১০ সালের ৪ জানুয়ারি চুক্তিটি অনুমোদন করে।

পরে ভারতী এয়ারটেল লিমিটেড, ওয়ারিদ বাংলাদেশ এবং এর বোর্ড পরিচালনার নিয়ন্ত্রণ গ্রহণ করে এবং ২০১০ সালের ২০ ডিসেম্বর নিজস্ব এয়ারটেল ব্র্যান্ডের অধীনে ওয়ারিদ বাংলাদেশকে পুনরায় ব্র্যান্ডিং করে।

২০১৩ সালের মার্চ মাসে ওয়ারিদ টেলিকম তার অবশিষ্ট ৩০% শেয়ার ভারতী এয়ারটেলের সিঙ্গাপুর ভিত্তিক সংস্থা ভারতী এয়ারটেল হোল্ডিংস প্রাইভেট লিমিটেডের কাছে বিক্রি করে দেয়।
২০১৬ সালে এয়ারটেল বাংলাদেশ  কোম্পানি টি বিলুপ্ত করা হয় এবং এয়ারটেল এর কার্যক্রম  রবি আজিয়াটা লিমিটেড  এর সাথে একীভুত করা হয়।
বর্তমানে এয়ারটেল ব্র্যান্ড টি  রবি আজিয়াটা লিমিটেড  দ্বারা পরিচালিত হচ্ছে।

তথ্যসূত্র 

বাংলাদেশের মোবাইল ফোন কোম্পানি
২০০৫-এ বাংলাদেশে প্রতিষ্ঠিত
২০১০-এর অধিগ্রহণ ও একত্রীকরণ
সন্তোষ চন্দ্র ভট্টাচার্য

সন্তোষচন্দ্র ভট্টাচার্য (জন্ম: ১৯১৫ - মৃত্যু: ১৯৭১) ঢাকা বিশ্ববিদ্যালয়ের ইতিহাস বিভাগের একজন শিক্ষক ছিলেন এবং তিনি বাংলাদেশের মুক্তিযুদ্ধের একজন শহীদ বুদ্ধিজীবী। বাংলাদেশের মুক্তিযুদ্ধের সময় পাকিস্তানের আত্মসমর্পণের পূর্বে বহু বুদ্ধিজীবীর সঙ্গে তিনিও পাক হানাদারদের হাতে নিহত হন।

জন্ম ও শিক্ষাজীবন 
১৯১৫ সালের ৩০শে আগস্ট তিনি ঢাকা জেলার নবাবগঞ্জ উপজেলায় এক ব্রাহ্মণ পরিবারে জন্মগ্রহণ করেন। সন্তোষচন্দ্র ভট্টাচার্য ঢাকা বিশ্ববিদ্যালয় থেকে ১৯৩৭ সালে ইতিহাসে সম্মানের সাথে ব্যাচেলর অব আর্টস এবং ১৯৩৮ সালে একই শিক্ষা প্রতিষ্ঠান থেকে মাস্টার্স ডিগ্রি সম্পন্ন করেন। উভয় পরীক্ষায় তিনি প্রথম শ্রেণীতে প্রথম হয়েছিলেন।

কর্মজীবন 
১৯৩৯ সালে তিনি জগন্নাথ কলেজ এ প্রভাষক হিসেবে তার কর্মজীবন শুরু করেন এবং সেখানে ১৯৪৯ সাল পর্যন্ত পড়িয়েছেন। এরপর তিনি ঢাকা বিশ্ববিদ্যালয়ে বয়োঃজ্যেষ্ঠ প্রভাষক হিসেবে যোগ দেন এবং মৃত্যু পর্যন্ত সেখানেই কর্মরত ছিলেন। সংস্কৃত ভাষায় পণ্ডিত এই গুণী বাংলা এবং ভারত উপমহাদেশের ইতিহাস সম্পর্কে বিশেষজ্ঞ ছিলেন। তিনি এক সময় ঢাকা বিশ্ববিদ্যালয়ের জগন্নাথ হলের প্রভোষ্ট হিসেবে দায়িত্ব পালন করেছেন।

পুরস্কার ও সম্মাননা

হত্যা 
১৯৭১ সালের ১৪ই ডিসেম্বর দুপুরবেলা মাইক্রবাস নিয়ে কয়েকজন ছাত্র এসে সন্তোষচন্দ্র ভট্টাচার্যকে বলে "স্যার আমাদের সাথে যেতে হবে"। তাকে চোখ বাধা অবস্থায় বর্তমান মীরপুর শহীদ মিনারে নিয়ে গিয়ে হত্যা করা হয়। সন্তোষচন্দ্রর লাশ যখন পাওয়া যায় তখন তার মুখের ভিতর কোন দাঁত ছিল না, মাথায় কোন চুলও ছিল না।

বুদ্ধিজীবী হত্যার রায় 
৩রা নভেম্বর, ২০১৩ সালে আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে সন্তোষচন্দ্রসহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।

তথ্যসূত্র

বহিঃসংযোগ 
 শহীদ বুদ্ধিজীবীদের উপর ডেইলী স্টারের রিপোর্ট, ডিসেম্বর ১৪, ২০০৯
 বাংলাপিডিয়ায় সন্তোষচন্দ্র ভট্টাচার্য সম্পর্কে ভুক্তি

১৯১৫-এ জন্ম
১৯৭১-এ মৃত্যু
ঢাকা বিশ্ববিদ্যালয়ের শিক্ষক
১৯৭১-এ শহীদ বুদ্ধিজীবী
বাংলাদেশের স্বাধীনতা যুদ্ধে নিহত ব্যক্তি
বাংলাদেশী হিন্দু
ঢাকার ব্যক্তি
মুস্তাফা নূরউল ইসলাম

মুস্তাফা নূরউল ইসলাম (১ মে, ১৯২৭ - ৯ মে, ২০১৮) হলেন বাংলাদেশী লেখক, গবেষক, ভাষাসৈনিক ও বাংলাদেশের জাতীয় অধ্যাপক। তিনি সুন্দরম সাহিত্য পত্রিকার সম্পাদক।
তিনি বাংলাদেশ শিল্পকলা একডেমির প্রতিষ্ঠাতা মহাপরিচালক, বাংলা একাডেমির মহাপরিচালক ও বাংলাদেশ জাতীয় জাদুঘরের চেয়ারম্যানের দায়িত্ব পালন করেন। সাহিত্য ও শিল্পকলায় অবদানের জন্য তিনি ২০১০ সালে স্বাধীনতা পুরস্কার  অর্জন করেন। ২০১১ সালে তাকে জাতীয় অধ্যাপক হিসেবে নিয়োগ দেওয়া হয়। তিনি ‘সুন্দরম’ নামে একটি সাহিত্য পত্রিকা সম্পাদনা করতেন।

জন্ম ও শিক্ষাজীবন 
মুস্তাফা নূরউল ইসলাম ১৯২৭ সালের ১ মে বগুড়ার মহাস্থানগড় সংলগ্ন চিঙ্গাশপুর গ্রামে জন্মগ্রহণ করেন।  তার বাবার নাম সা’দত আলি আখন্দ, তিনি স্বনামখ্যাত লেখক ছিলেন। তাঁর মায়ের নাম রাবেয়া খাতুন। তিনি ছিলেন মা-বাবার জ্যেষ্ঠ সন্তান।

কর্মজীবন 
নূরউল ইসলাম কলকাতা বিশ্ববিদ্যালয় থেকে স্নাতক, ঢাকা বিশ্ববিদ্যায় থেকে স্নাতকোত্তর ও লন্ডন বিশ্ববিদ্যালয় থেকে পিএইচডি ডিগ্রি নিয়েছেন। শৈশব থেকেই সাহিত্য-সাংস্কৃতিক কর্মকাণ্ডের সঙ্গে যোগাযোগ, ছাত্রজীবনে বাম ধারার রাজনীতির সঙ্গে সংযোগ ও ভাষা আন্দোলনে অংশগ্রহণ তাঁর চিন্তা ও কর্মে সুদূরপ্রসারী প্রভাব রেখেছে। 
তাঁর কর্মজীবন বিচিত্র, বর্ণাঢ্য। সাংবাদিকতা করেছেন। দৈনিক সংবাদ-এর প্রথম সংখ্যা থেকে যুক্ত ছিলেন সহকারী সম্পাদক হিসেবে। কাজ করেছেন মিল্লাত-এ। শিক্ষকতা করেছেন সেন্ট গ্রেগরিজ কলেজ, পাবনা এডওয়ার্ড কলেজ, করাচি বিশ্ববিদ্যালয়, রাজশাহী বিশ্ববিদ্যালয়, জাহাঙ্গীরনগর বিশ্ববিদ্যালয় ও লন্ডন বিশ্ববিদ্যালয়ে (খণ্ডকালীন)। দায়িত্ব পালন করেছেন শিল্পকলা একাডেমির প্রতিষ্ঠাতা মহাপরিচালক, বাংলা একাডেমির মহাপরিচালক, জাতীয় জাদুঘরের সভাপতি হিসেবে। ১৯৫১ সালে সাংবাদিকতা দিয়ে কর্মজীবন শুরু করেন মুস্তাফা নূরউল ইসলাম। ১৯৫৩-৫৪ থেকে বিশ্ববিদ্যালয়ে অধ্যাপনায় যুক্ত হন তিনি।

প্রকাশিত গ্রন্থ 
প্রবন্ধ, আত্মজীবনী, অনুবাদ, সম্পাদনা মিলিয়ে মুস্তাফা নূরুউল ইসলামের প্রকাশিত গ্রন্থসংখ্যা প্রায় অর্ধশত। সম্পাদনায় যুক্ত থেকেছেন পূর্বমেঘ, অগত্যা, সুন্দরম নামের তিনটি বিখ্যাত পত্রিকার। ১৯৫০-এর দশকে সাম্প্রদায়িক দাঙ্গার সময় আলাউদ্দিন আল আজাদের সঙ্গে যৌথভাবে সম্পাদিত দাঙ্গার পাঁচটি গল্প তাঁর একটি সাড়া জাগানো প্রকাশনা। অধ্যাপনা ও গবেষণার পাশাপাশি টেলিভিশনের অনুষ্ঠান উপস্থাপনাতেও বিশেষ মাত্রা যোগ করেছেন তিনি। দেশ, সংস্কৃতি, ঐতিহ্য, সাহিত্য নিয়ে বিচিত্র বিষয়ে তিনি দীর্ঘকাল ধরে মুক্তধারা, কথামালা, বাঙালির বাংলা নামে অনুষ্ঠান করে আসছেন।

পুরস্কার ও সম্মাননা 
সাহিত্য ও শিল্পকলায় অসাধারণ অবদানের জন্য ২০১০ সালে বাংলাদেশের সর্বোচ্চ বেসামরিক পুরস্কার “স্বাধীনতা পুরস্কার” প্রদান করা হয় তাকে। এছাড়াও তিনি একুশে পদকও লাভ করেছেন।

মৃত্যু 
২০১৮ সালের ৯ মে রাত সাড়ে ৯ টার দিকে রাজধানীর বসুন্ধরা আবাসিক এলাকায় নিজ বাসভবনে তিনি মৃত্যুবরণ করেন।

আরও দেখুন 
 সাহিত্যে স্বাধীনতা পুরস্কার বিজয়ীদের তালিকা।

তথ্যসূত্র

বহিঃসংযোগ 

১৯২৭-এ জন্ম
২০১৮-এ মৃত্যু
বাংলাদেশী সাহিত্যিক
বাংলাদেশী শিক্ষাবিদ
বাংলাদেশের জাতীয় অধ্যাপক
সাহিত্যে স্বাধীনতা পুরস্কার বিজয়ী
শিক্ষা ও গবেষণায় একুশে পদক বিজয়ী
রাজশাহী বিশ্ববিদ্যালয়ের শিক্ষক
বাংলাদেশী শিক্ষায়তনিক
বাংলা একাডেমির মহাপরিচালক
বাঙালি লেখক
কলকাতা বিশ্ববিদ্যালয়ের প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
লন্ডন বিশ্ববিদ্যালয়ের প্রাক্তন শিক্ষার্থী
একুশে পদক বিজয়ী
স্বাধীনতা পুরস্কার বিজয়ী
বগুড়া জেলার ব্যক্তি
ব্যাংকক ডেঞ্জারাস (২০০৮-এর চলচ্চিত্র)

ব্যাংকক ডেঞ্জারাসা () হচ্ছে ২০০৮ সালে মুক্তিপ্রাপ্ত একটি অপরাধ চলচ্চিত্র। এটির চিত্রনাট্য লিখেছেন ও পরিচালনা করেছেন প্যাং ভ্রাতৃদ্বায়, এবং মূল ভূমিকায় অভিনয় করেছেন অভিনেতা নিকোলাস কেজ। এটি একই নামের ও পরিচালকের নির্মিত ১৯৯৯ সালে মুক্তিপ্রাপ্ত ছবিটির পুনঃনির্মাণ। এটি একটি থাই চলচ্চিত্র, যার পুনঃনির্মাণ স্বত্ত্ব কিনে নিয়েছে নিকোলাস কেজের প্রযোজনা প্রতিষ্ঠান স্যাটার্ন ফিল্মস। এটি ব্যাংককে "বিগ হিট ইন ব্যাংকক" নামে পরিচিত, এবং সেই সাথে "টাইম টু কিল" নামেও। থাইল্যান্ডের রাজধানী ব্যাংককে ২০০৬ সালের আগস্ট মাসে এ ছবির চিত্রায়নের কাজ শুরু হয়।

এই ছবি নির্মাণে অর্থসংস্থান করে ইনিশিয়াল এন্টারটেইনমেন্ট গ্রুপ। এই সংস্থা লায়ন্স গেটের সাথে যৌথভাবে ছবিটির উত্তর আমেরিকা পরিবেশন স্বত্ত্ব ক্রয় করে। ৫ সেপ্টেম্বর, ২০০৮-এ চলচ্চিত্রটি উত্তর আমেরিকায় মুক্তি পায়।

তথ্যসূত্র

বহিঃসংযোগ 
 ব্যাংকক ডেঞ্জারাস - প্রাতিষ্ঠানিক ওয়েবসাইট
 
 
 
 

২০০৮-এর চলচ্চিত্র
ইংরেজি ভাষার চলচ্চিত্র
মার্কিন চলচ্চিত্র
থাই চলচ্চিত্র
প্রাগের পটভূমিতে চলচ্চিত্র
মার্কিন অপরাধ থ্রিলার চলচ্চিত্র
থাইল্যান্ডে ধারণকৃত চলচ্চিত্র
২০০৮-এর অ্যাকশন থ্রিলার চলচ্চিত্র
মার্কিন মারপিটধর্মী রোমাঞ্চকর চলচ্চিত্র
চেক প্রজাতন্ত্রে ধারণকৃত চলচ্চিত্র
২০০০-এর দশকের ইংরেজি ভাষার চলচ্চিত্র
২০০০-এর দশকের মার্কিন চলচ্চিত্র
ইংরেজি ভাষার মারপিটধর্মী রোমাঞ্চকর চলচ্চিত্র
উত্তর আয়ারল্যান্ড

উত্তরী আয়ারল্যান্ড ( ; আলস্টার-স্কট্‌স: ) যুক্তরাজ্যের অন্তর্গত একটি দেশ, প্রদেশ বা অঞ্চল। আয়ারল্যান্ড দ্বীপের উত্তর-পূর্বে অবস্থিত এই অঞ্চলটির দক্ষিণ ও পশ্চিমদিকে আয়ারল্যান্ড প্রজাতন্ত্রের সঙ্গে সীমান্ত রয়েছে। ২০১১ সালে এর জনসংখ্যা ছিল ১,৮১০,৮৬৩, যা দ্বীপটির মোট জনসংখ্যার ৩০% এবং যুক্তরাজ্যের মোট জনসংখ্যার ৩%। গুড ফ্রাইডে চুক্তির অংশ হিসেবে উত্তর আয়ারল্যান্ড আইন ১৯৯৮ দ্বারা প্রতিষ্ঠিত উত্তর আয়ারল্যান্ড আইনসভা (যা স্টরমন্ট হিসেবে পরিচিত) উন্নয়ন নীতিনির্ধারণ সংক্রান্ত বিষয়াবলির দায়িত্ব পালন করে, এছাড়া অন্যান্য ক্ষেত্র ব্রিটিশ সরকারের নিয়ন্ত্রণে থাকে। উত্তর আয়ারল্যান্ড প্রজাতন্ত্রী আয়ারল্যান্ডের সঙ্গে বিভিন্ন ক্ষেত্রে সহযোগিতা করে থাকে এবং চুক্তিমতে প্রজাতন্ত্রী আয়ারল্যান্ড “দুই সরকারের মধ্যে বিদ্যমান মতভেদসমূহ নিষ্পত্তি করতে দৃঢ়প্রতিজ্ঞ” থেকে উত্তর আয়ারল্যান্ডের নিকট “মতামত ও প্রস্তাব পেশ” করার ক্ষমতা রাখে।

ভৌগোলিক উৎপাত্ত 

উত্তর আয়ারল্যান্ড বেশিরভাগ বরফ যুগের জন্য এবং পূর্ববর্তী বহু উপলক্ষে আইস শীট দ্বারা আচ্ছাদিত ছিল, যার উত্তরাধিকার কাউন্টি ফারমানাগ, আর্মাগ, এন্ট্রিমে এবং বিশেষত ডাউনে ড্রামলিনের বিস্তৃত কভারেজে দেখা যায়।

উত্তর আয়ারল্যান্ডের ভূগোলের কেন্দ্রস্থল লৌহ নেগ,  এ আয়ারল্যান্ড দ্বীপ এবং ব্রিটিশ দ্বীপপুঞ্জের উভয় বৃহত্তম মিঠা পানির হ্রদ।  দ্বিতীয় বিস্তৃত হ্রদ ব্যবস্থাটি ফর্মেনাগে লোয়ার এবং আপার লফ এরনে কেন্দ্র করে।  উত্তর আয়ারল্যান্ডের বৃহত্তম দ্বীপটি র্যাথলিন, উত্তর এন্টরিমের উপকূলে অবস্থিত।  স্ট্র্যাংফোর্ড লৌ হ'ল ব্রিটিশ দ্বীপপুঞ্জের বৃহত্তম খাঁজ, এটি  জুরে রয়েছে।

স্পেরিন পর্বতমালার (কালেডোনিয়ান পর্বতমালার একটি প্রসারিত) বিস্তীর্ণ স্বর্ণের আমানত, গ্রানাইট মরনে পর্বতমালা এবং বেসাল্ট অ্যান্ট্রিম মালভূমির পাশাপাশি দক্ষিণ আরমাগে এবং ফারমানাঘ – টাইরোন সীমান্তের আরও ছোট রেঞ্জগুলি রয়েছে।  পাহাড়ের কোনওটিই বিশেষত উঁচু নয়, নাটকীয় মরনেসে স্লিভ ডোনার্ড ৮৫০ মিটার (২,৭৮৯ ফুট), উত্তর আয়ারল্যান্ডের সর্বোচ্চ পয়েন্টে পৌঁছেছে।  বেলফাস্টের সর্বাধিক বিশিষ্ট শিখরটি ক্যাভহিল।

তথ্যসূত্র 

 
ইংরেজি ভাষী দেশ ও অঞ্চল
উত্তর আয়ারল্যান্ডের ইতিহাস
দ্বীপ রাষ্ট্র
দেশ অনুযায়ী যুক্তরাজ্য
স্বায়ত্তশাসিত অঞ্চল
শহীদপাড়া বধ্যভূমি

শহীদপাড়া পাবনার ঈশ্বরদী উপজেলার বাঘাইলে অবস্থিত। বাংলাদেশের মুক্তিযুদ্ধ চলাকালে ২৩ এপ্রিল, ১৯৭১ তারিখে পাকিস্তান সেনাবাহিনীর আক্রমণে শহীদপাড়া বধ্যভূমিতে নিহত হন ২৩ জন বাঙালি।

এ হত্যাযজ্ঞ থেকে পালিয়ে প্রাণে বাঁচেন আলতাব আলী।

১৫ ডিসেম্বর, ২০০৯ তারিখে দৈনিক প্রথম আলোয় প্রকাশিত "বধ্যভূমি থেকে ফেরা তাঁরা চারজন" রিপোর্টে বলা হয়,

তিনি (আলতাব আলী) জানান, রাত তিনটায় পাকিস্তানি সেনারা অতর্কিত এসে এলাকা ঘিরে ফেলে। এ সময় অনেকে পালিয়ে যায়, কয়েকজন পালানোর চেষ্টা করলে রাজাকার সবুর আলী কৌশলে সবাইকে একত্র করে হানাদারদের খবর দেয়। পাকিস্তানি সেনারা বিভিন্ন ঘরে ঢুকে স্বর্ণালংকার, টাকা-পয়সা লুট করে ও সবাইকে টাকা-পয়সা সম্পর্কে জিজ্ঞাসাবাদ করে। এ সময় আলতাব আলীর খালা তাঁর কাছে টাকা থাকার কথা বলে আলতাবকে নিয়ে পালিয়ে যান। এদিকে গুলি করে সবাইকে মেরে ফেলা হয়। মাহতাব হারান তাঁর ছোট ভাই আইয়ুব আলী, ভাইয়ের স্ত্রী মনোয়ারা, তাঁদের এক ছেলে ও এক মেয়েকে।

তথ্যসূত্র 

বাংলাদেশের বধ্যভূমি
থানাপাড়া বধ্যভূমি

থানাপাড়া রাজশাহীর চারঘাট উপজেলার পদ্মাপাড়ে সারদাহ তে অবস্থিত। ১৩ এপ্রিল, ১৯৭১ তারিখে থানাপাড়া বধ্যভূমিতে (থানাপাড়া,মুক্তারপুর চর) পাকিস্তানি সেনাবাহিনীর আক্রমণে নিহত হন প্রায় ৪০০ বাঙালি।

এ হত্যাযজ্ঞে গুলিবিদ্ধ হয়েও প্রাণে বেঁচে যান আবদুর রউফ।

১৫ ডিসেম্বর, ২০০৯ তারিখে দৈনিক প্রথম আলোয় প্রকাশিত "বধ্যভূমি থেকে ফেরা তাঁরা চারজন" রিপোর্টে বলা হয়,

সেদিনের ঘটনার বর্ণনা দিতে গিয়ে তিনি (আবদুর রউফ) বলেন, ‘হানাদারদের হত্যাযজ্ঞ থেকে প্রাণে বাঁচতে এলাকার সহস্রাধিক নারী-পুরুষ ঘর থেকে বেরিয়ে পদ্মাপাড়ে জমায়েত হয়। এমন সময় খবর পেয়ে পাকিস্তানি সেনারা এসে সবার হাত বেঁধে লাইনে দাঁড় করায়। একপর্যায়ে হানাদারেরা এলোপাতাড়ি গুলিবর্ষণ শুরু করলে কিছুক্ষণের মধ্যে সবাই মারা যায়। পাকিস্তানি সেনারা শেষ গুলিটি করে আমাকে। গুলিটি আমার ডান হাতের বাহু ও কাঁধে লাগে। গুলি খেয়ে লাশের স্তূপের মধ্যে পড়ে যাই। পরে পাকিস্তানি সেনারা লাশগুলো জ্বালানোর কথা বলে পেট্রল আনতে যায়। এই ফাঁকে আমি ওঠে দৌড়ে নদীতে ঝাঁপ দিই। নদী থেকে পেট্রল ঢেলে আগুন দিয়ে লাশগুলো জ্বালিয়ে দিতে দেখি।

তথ্যসূত্র 

পরিকল্পিত গণহত্যা
বাংলাদেশের বধ্যভূমি